Մի երկրում,ուր համատարած չադրա են կրում,ամենաշատն է կոսմետիկա վաճառվում - ebank.am
Մի երկրում,ուր համատարած չադրա են կրում,ամենաշատն է կոսմետիկա վաճառվում11.07.2012
Ամբողջ աշխարհում դիմահարդարման պարագաներն անկախ իրենց օրգանիզմին վնասող ճարպային և քիմիական բաղադրությանը, գնալով ավելի ու ավելի մեծ պահանջարկ են սկսում վայելել, գրում է «Ալ արաբիա»-ն:
Beauty World Exhibition կազմակերպության մասնագետների անցկացրած վերջին ուսումնասիրությունները փաստում են, որ Սաուդյան Արաբիան դիմահարդարման պարագաների գնման ցուցանիշով զգալի գերազանցում է աշխարհի մյուս երկրներին: Այստեղ ամենաշատն են վաճառվում մարմնի, դեմքի և մազերի խնամքի համար նախատեսված պարագաները:
Մասնագետները նաև պարզել են, որ Սաուդյան Արաբիայի յուրաքանչյուր կին տարեկան միջինը 4 հազար դոլար է ծախսում նման պարագաներ ձեռք բերելու համար:
Անցկացված ուսումնասիրությունները վկայում են, որ անցյալ տարվա ընթացքում երկրում 397 մլն դոլարի դիմահարդարման միջոցներ են գնվել, իսկ մինչ 2015թ.-ն այդ թիվը 26 %-ով կաճի ` հասնելով 503 մլն-ի: